ananddey/assamese-wiki-corpus huggingface dataset:
লাইম

লাইম হৈছে ছাইট্ৰাছ গণৰ অন্তৰ্গত কেইবাটাও প্ৰজাতিৰ উদ্ভিদ আৰু সিহঁতৰ ফল। অসমত লাইমৰ উৎপাদন আৰু চাহিদা যথেষ্ট বেছি। লাইম বছৰটোৰ প্ৰায় সকলো সময়তে কম-বেছি পৰিমাণে উৎপন্ন হয়। গ্ৰীষ্মকালত লাইমৰ ফল পূৰঠ হয় আৰু এই সময়ত ফলৰ ৰস অধিক হয়। গোন্ধ আৰু সোৱাদৰ দিশত অধিক মানবিশিষ্ট হয়। লাইমৰ বিভিন্ন প্ৰকাৰসমূহ হৈছে কাজি নেমু, গোল নেমু ইত্যাদি।

আকৃতি

লাইমৰ আকৃতি দীঘলীয়া। এই ফলত সাধাৰণতে বীজ নাথাকে। অপূৰঠ অৱস্থাত লাইমত ৰসৰ পৰিমাণ কম হয়। পূৰঠ হ'লে হালধীয়া বৰণ ধৰিবলৈ আৰম্ভ কৰে। এনে ফলৰ গছ চিৰসেউজীয়া, সৰু অথবা জোপোহা হয়।

কৃষি পদ্ধতি

লাইম অসমত সহজলভ্য আৰু কম যত্নতে ইয়াৰ খেতি কৰি লাভবান হ'ব পাৰি। ডাল পুতি থলেই তাৰপৰা গজালি ওলাই গছজোপা বৃদ্ধি হ'বলৈ আৰম্ভ কৰে।

অৰ্থনৈতিক মূল্য

গৰমৰ দিনত লাইমৰপৰা উৎকৃষ্ট চৰবত তৈয়াৰ কৰি খোৱা হয়। হোটেল,ৰেস্তোৰাঁত আহাৰৰ লগত এই লাইমৰ ব্যৱহাৰ অপৰিহাৰ্য্য।

গেলাৰী

তথ্য সংগ্ৰহ

বাহ্যিক সংযোগ

শ্ৰেণী:গুল্ম
শ্ৰেণী:ফল
চিয়াগীত

চিয়াগীত হৈছে ঐতিহাসিক দৰঙী কলা-কৃষ্টিৰ তিনিশ-চাৰিশ বছৰ পুৰণি এক ধাৰা। সন্ত-মহন্তসকলৰ দ্বাৰা প্ৰৱৰ্তিত ‘পূৰ্ণধেৰীয়া’ বা ‘বৰখেলীয়া’ ভক্তি ধাৰাৰ লগতে ঠগি সেৱা বা ঠগি কৰণি, মেৰু সেৱা বা মেৰু কৰণি আৰু নগাবেহাক কেন্দ্ৰ কৰি ঈশ্বৰৰ গুণানুকীৰ্ত্তনৰ উদ্দেশ্যে চিয়াগীত সমূহ পৰিবেশন কৰা হৈছিল আৰু এইদৰেই এই গীতসমূহ মানুহৰ মাজত বিয়পি পৰে। ব্যাস ওজাৰ শিল্পী দুৰ্গেশ্বৰ নাথে এই গীত সমূহক এক নতুন মাত্ৰা প্ৰদান কৰিছিল বুলি জনা যায়।

বৰ্ণনা

চিয়াগীতসমূহত গুৰু বা মহন্তসকলৰ যশ-খ্যাতি প্ৰকাশ পোৱাৰ সমান্তৰালকৈ ঈশ্বৰৰ গুনানুকীৰ্তন বা তেওঁলোকৰ বিভিন্ন সেৱা কাৰ্যত আধ্যাত্মিক ভাবাদৰ্শৰ মতে মিল থকা তত্ত্বসমূহ চিয়াগীতৰ মাধ্যমেৰে স্মৰণ কৰা হয়। এনেবোৰ অৰ্থতেই ‘চিয়া’ শব্দটো মূলতঃ দুই ধৰণে ব্যৱহাৰ হৈ আহিছে–‘সুখ্যাতি’ বা ‘যশ’ আৰু ‘ঈশ্বৰ’ বা ‘ধৰ্মক স্মৰণ’।

পৰৱৰ্ত্তী সময়ত ভকত-মহন্তসকলৰ এই ধাৰাটিৰ প্ৰতি আকৰ্ষিত হৈ দৰঙী কোঁচবংশীয় ‘ঠোঠা’ ৰজাই কোনো এজন মহন্তৰ শিষ্যত্ব গ্ৰহণ কৰা বুলি জনা যায়। বৰখেলীয়া ভকতসকলে তেওঁলোকৰ সেৱা-কৰ্মসমূহ সন্ধিয়া আৰম্ভ কৰি নিশাটোৰ ভিতৰত শেষ কৰে। এই সময়খিনিত প্ৰধানতঃ চাৰিটা সদাচাৰৰ ভিত্তিত সমাপন কৰিব লাগে। সেয়া হৈছে- আদৰণি চিয়া, তেলজলৰ চিয়া, নগা বেৱহাৰৰ চিয়া আৰু ভকতৰ বিদায় চিয়া।

উদাহৰণ

আদৰণি চিয়াত গোৱা হয়–

পিছৰ পৰ্যযায়ছোৱাত ‘তেলজলৰ চিয়া’ গোৱা হয়-

সেইদৰেই তৃত্বীয় পৰ্যযায়ত ‘নগা বেৱহাৰৰ চিয়া’ নামেৰে গাইছিল–

সৰ্বশেষত ‘ভকতৰ বিদায় চিয়া’ শীৰ্ষক বন্যাৰে অন্ত পেলোৱা হৈছিল–

বৈশিষ্ট্য

চিয়াগীতৰ প্ৰধান বৈশিষ্ট্য হৈছে প্ৰাচীন অসমীয়া ভাষা আৰু কাব্যিক ঠাঁচৰ প্ৰয়োগ। মিত্ৰাক্ষৰ ছন্দত ৰচিত এই গীতসমূহৰ শব্দ চয়ন আৰু বাক্যৰ ব্যৱহাৰত সুৰ-লয়-তাল আদি সাংগীতিক বৈশিষ্ট্য বিদ্যমান।

৯০ৰ দশকত আকাশবাণী গুৱাহাটী কেন্দ্ৰৰ সৌজন্যত চিয়াগীতে নীতিগতভাৱে স্বীকৃতি পাবলৈ সক্ষম হৈছিল।

তথ্যসূত্ৰ

শ্ৰেণী:অসমীয়া গীত
বনজুই (চলচ্চিত্ৰ)

বনজুই ১৯৭৮ চনত মুক্তিপ্ৰাপ্ত আব্দুল মজিদ পৰিচালিত এখন ক’লা-বগা পূৰ্ণদৈৰ্ঘ্যৰ অসমীয়া চলচ্চিত্ৰ। প্ৰযোজনা কৰিছে তিনিচুকীয়াৰ ৰূপজ্যোতি চলচ্চিত্ৰম্ কো-অপাৰেটিভ ছোচাইটি লিমিটেডে। ছবিৰ কাহিনী আৰু সংলাপ ৰচনা চৈয়দ আব্দুল মালিকৰ।

কাহিনীৰ সাৰাংশ

দ্বিতীয় বিশ্বযুদ্ধৰ সময়। যুদ্ধৰ অশান্ত প্ৰভাৱ নপৰা এখন গাঁও বৰপদুমণি। সেই গাঁৱৰে এহাল নিঃসন্তান দম্পত্তি প্ৰেমধৰ আৰু জোনা।
বিয়াৰ বহু বছৰ পাছতো তেওঁলোকৰ সন্তান নোহোৱাত গাঁৱত বি-বি-বা-বা। এনেতে বৰপদুমণিত আহি থিতাপি ল’লে গোলাপে। চৈধ্যমাহ জেল খাটি অহা গোলাপে নিজকে দেশপ্ৰেমিক সজাই নানা কৌশলেৰে গাঁৱবাসীৰ মন মুহিলে। সিয়ে প্ৰেমধৰ আৰু জোনাৰ দাম্পত্য জীৱনত অশান্তিৰ ধুমুহা মাতি আনিলে। তাৰ সৈতে ছাত্ৰজীৱনৰ পৰা বন্ধুত্ব থকা আৰু এতিয়াৰ মাটিৰ হাকিম মাখনৰ কোলাহল মুক্ত জীৱনত ধুমকেতুৰ দৰে প্ৰবেশ কৰি মাখনকো অপদস্ত কৰিলে।

এদিন গোলাপৰ আত্মশুদ্ধি হ’ল। যুদ্ধ কৰিব অহা মিলিটেৰীৰৰ ভোগৰ সামগ্ৰী হৈ থকা গাভৰু মইনাক গোলাপেই উদ্ধাৰ কৰি আনি ভনীয়েকৰূপে মাখনক গটাই দিলে। জোনা আৰু প্ৰেমধৰৰ জীৱনলৈ এটা সন্তান আহিল।

তথ্যউৎস

বাহ্যিক সংযোগ

গানা ডট কমত বনজুইৰ গীত

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
যোগেন তামুলী

যোগেন তামুলী (১৯৬৯-২০১৯) তেখেত মাধৱদেৱ বিশ্ববিদ্যালয়ৰ অসমীয়া বিভাগৰ অধ্যাপক। এতিয়ালৈকে ভালেকেইখন গ্ৰন্থ সম্পাদনা কৰাৰ লগেত নিজেও গ্ৰন্থ প্ৰকাশ কৰিছে। তেখেতে ডিব্ৰুগড় বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। সেইখন বিশ্ববিদ্যালয়তে তেওঁ আলোচনী শাখাৰ সম্পাদক আছিল। তেখেতে ১৯৮৮ চনৰ পৰা আলোচনী, বাতৰি-কাকত, স্মৃতিগ্ৰন্থ, ভাওনাৰ নাটৰ পাণ্ডুলিপি সংগ্ৰহ কৰি আহিছে আৰু সেইবোৰ মেগাজিয়াম নামেৰে এটা সংগ্ৰহালয়ত সংৰক্ষণ কৰিছে। মেগাজিয়ামত বৰ্তমান প্ৰায় ১৮০০ বিধমান আলোচনী, বাতৰি-কাকত, স্মৃতিগ্ৰন্থ আদি সংগ্ৰহ আৰু সংৰক্ষণ কৰা হৈছে।

জন্ম

যোগেন তামুলীৰ জন্ম হয় ১৯৬৯ চনত পুলিনাহৰণি গাঁৱত, লখিমপুৰত। পিতৃৰ নাম বোধেশ্বৰ তামুলী আৰু মাতৃৰ নাম সাৰদা তামুলী।

শিক্ষা

১৯৯৩ চনত ডিব্ৰুগড় বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ ডিগ্ৰী লাভ।

কৰ্মজীৱন

লখিমপুৰ জিলাৰ নাৰায়ণপুৰস্থিত মাধৱদেৱ মহাবিদ্যালয়ত অসমীয়া বিভাগৰ সহকাৰী অধ্যাপক হিচাপে কৰ্মজীৱন আৰম্ভ কৰা যোগেন তামূলী মহাবিদ্যালয়খনৰ উন্নীতকৰণৰ পিছত মাধৱদেৱ বিশ্ববিদ্যালয়ৰ অসমীয়া বিভাগত অধ্যাপক হিচাপে মৃত্যুৰ দিনলৈকে কৰ্মৰত আছিল।

সামাজিক জীৱন

১৯৮৫ চনত হাইস্কুল শিক্ষান্ত পৰীক্ষা দিয়াৰ সময়তে নিজ গাঁৱত নৱজ্যোতি পুথিভঁৰাল আৰু যুৱ সমাজ গঠন কৰি সম্পাদকৰ দায়িত্ব গ্ৰহণ।
১৯৮৮ চনত উত্তৰ পিছলা শাখা সভা প্ৰতিষ্ঠা আৰু শাখাৰ প্ৰতিষ্ঠাপক সম্পাদক।
১৯৮৯-৯০ চনত শংকৰদেৱ মহাবিদ্যালয়ৰ সাধাৰণ সম্পাদক।
শংকৰদেৱ মহাবিদ্যালয়ৰ শ্ৰেষ্ঠ সাহিত্য প্ৰতিযোগী আৰু তাৰ্কিক।
১৯৯২-৯৩ চনত ডিব্ৰুগড় বিশ্ববিদ্যালয়ৰ আলোচনী সম্পাদক।
১৯৯২-৯৩ চনত নবীন লেখক-লেখিকা আৰু শিল্পী সমিতিৰ অবিভক্ত ডিব্ৰুগড় জিলাৰ সভাপতি।
ডিব্ৰুগড় বিশ্ববিদ্যালয়ৰ শ্ৰেষ্ঠ সাহিত্য প্ৰতিযোগী।
ডিব্ৰুগড় বিশ্ববিদ্যালয় স্নাতকোত্তৰ ছাত্ৰ একতা সভাৰ আলোচনী সম্পাদক।

সাহিত্যচৰ্চা

কবিতা পুথি

তেজীমলা দুখৰ অন্য এখন পৃথিৱী ( কবিতা পুথি), গুৱাহাটী, ২০১৭

সম্পাদনা গ্ৰন্থ

অসমৰ লোক-ঔষধ আৰু লোক-খাদ্য, অমূল্য কুমাৰ হাজৰিকাৰ সৈতে যুতীয়াভাৱে
মহাপুৰুষ মাধৱদেৱ,
বিষয় : শংকৰদেৱ- মাধৱদেৱ, মাধৱদেৱ মহাবিদ্যালয় প্ৰকাশন
পূৰ্ণানন্দ দত্ত স্মাৰক গ্ৰন্থ(মুক্তিযোদ্ধা, মাধৱদেৱ মহাবিদ্যালয়ৰ প্ৰতিষ্ঠাপক সম্পাদক)
অসমীয়া ভাষা আৰু ইয়াৰ প্ৰয়োগ ( গৌতম কাকতীৰ সৈতে যুটীয়া)
অসমীয়া কবিতা আৰু কথা- সাহিত্যৰ আভাস ( ৰাজীৱ বৰাৰ সৈতে যুটীয়া)
অসমীয়া সাহিত্য আৰু সংস্কৃতিৰ চমু বুৰঞ্জী ( গৌতম কাকতীৰ সৈতে যুটীয়া)
ড॰ লোহিন্দ্ৰ কুমাৰ শইকীয়া ৰচনাৱলী (২য় খণ্ড)
পৰাণ-নিগৰে(সত্ৰাধিকাৰ কেশৱ চন্দ্ৰ গোস্বামী স্মাৰক গ্ৰন্থ)
জীৱন-চৰ্যা ( মুক্তিযোদ্ধা নিধিৰাম শইকীয়া স্মাৰক গ্ৰন্থ)
আয়াজতি ( মুক্তিযোদ্ধা যজ্ঞোৰাম হাজৰিকা স্মাৰক গ্ৰন্থ), মধুপুৰ, ২০১০

আলোচনী

পদাতিক (দুমহীয়া আলোচনী ) নগাঁও, ফেব্ৰুৱাৰী-মাৰ্চ, ১৯৯৮, আলোচনী, পদাতিক প্ৰকাশন
স্মৃতিগ্ৰন্থ, দৌলযাত্ৰা উদযাপন, শ্ৰী শ্ৰী শিয়ালমৰা সত্ৰ, ২০০৬, স্মৃতিগ্ৰন্থ, শ্ৰী শ্ৰী শিয়ালমৰা সত্ৰ
দ্ৰোপাং, ২০১০, স্মৃতিগ্ৰন্থ, উত্তৰ পিছলা শ্ৰীমন্ত শংকৰদেৱ জন্মোৎসৱ সমিতি
পিচ্ছিলা, অসম বিজ্ঞান সমিতিৰ ৫১ সংখ্যক ৰাজ্যিক অধিবেশনৰ মুখপত্ৰ
তত্ত্বমসি, শ্ৰী শ্ৰী মাধৱদেৱ জন্মস্থান, লেটেকুপুখুৰী
মহাপুৰুষ শ্ৰী শ্ৰী মাধৱদেৱৰ জন্মস্থান, লেটেকুপুখুৰী
ঝাপৰিভিটা, কলিতা জনগোষ্ঠী সন্মিলন অসমৰ ৰাজ্যিক মধ্যকালীন অধিবেশনৰ সম্পাদক
পান্থ, অসমীয়া বিভাগ, মাধৱদেৱ মহাবিদ্যালয়

তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:জীৱিত ব্যক্তি
গীতা কোড়া

গীতা কোডা এগৰাকী ভাৰতীয় ৰাজনীতিবিদ আৰু ভাৰতীয় জনতা পাৰ্টিৰ সদস্য৷ তেওঁ সিংহভুম লোকসভা সমষ্টিৰ এগৰাকী প্ৰাক্তন সংসদ সদস্য। ইয়াৰ পূৰ্বে তেওঁ জয় ভাৰত সামন্ত পাৰ্টিৰ সৈতে জড়িত আছিল। ২০২৪ চনৰ ২৬ ফেব্ৰুৱাৰীত তেওঁ ভাৰতীয় জাতীয় কংগ্ৰেছ এৰি সেইদিনাই বিজেপিত যোগদান কৰে।

ৰাজনৈতিক কেৰিয়াৰ

কোড়া পশ্চিম সিংভূম জিলাৰ জগানাথপুৰ সমষ্টিৰ পৰা ঝাৰখণ্ড বিধানসভাৰ সদস্য আছিল। তেওঁ এগৰাকী জনগোষ্ঠীয় হো,

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
কা মেইখাৰ ঘৰ

কা মেইখাৰ ঘৰ হৈছে তিলোত্তমা মিশ্ৰৰ দ্বাৰা ৰচিত এক অসমীয়া উপন্যাস। কুৰি শতিকাৰ প্ৰথমাৰ্ধৰ শ্বিলং চহৰৰ বিচিত্ৰ সামাজিক-ৰাজনৈতিক জীৱনৰ পটভূমিত উপন্যাসখন ৰচিত হৈছে। কা মেইখাৰ ঘৰৰ অসমীয়া প্ৰতিশব্দ হ'ব আইতাৰ ঘৰ। ষ্টুডেন্টচ ষ্টৰ্চে প্ৰকাশ কৰি উলিওৱা উপন্যাসখনৰ ২০১৩ চনত প্ৰথম আৰু ২০১৪ চনত দ্বিতীয় সংস্কৰণ প্ৰকাশ পায়।

লেখকৰ পৰিচয়

তিলোত্তমা মিশ্ৰ ডিব্ৰুগড় বিশ্ববিদ্যালয়ৰ ইংৰাজী বিভাগৰ প্ৰাক্তন অধ্যাপক। তেখেতে অসমীয়া আৰু ইংৰাজী উভয় ভাষাতে গ্ৰন্থ ৰচনা কৰিছে। তেখেতে ৰচনা কৰা অসমীয়া গ্ৰন্থসমূহ হৈছে স্বৰ্ণলতা (১৯৯১), লৌহিত্য সিন্ধু (১৯৯৭); ইংৰাজী গ্ৰন্থ হৈছে Literature and Society in Assam : A Study of the Assamese Renaissance 1826-1926 (১৯৮৭); অনুবাদিত ইংৰাজী গ্ৰন্থ হৈছে Ramnabami Natak: The Story of Ram and Nabami (২০০৭); সম্পাদিত গ্ৰন্থ হৈছে The Oxford Anthology of Writings from North-East India, vol I and II (২০১১)।

সমালোচনা

সাহিত্য ডট অৰ্গৰ ২০১৪ চনৰ নৱেম্বৰ সংখ্যাত সমুদ্ৰ কাজল শইকীয়াই লিখিছে "প্ৰায় তিনিটা প্ৰজন্মৰ কাহিনী সাঙুৰি ই এক মহাকাব্যিক বা এপিক গুণ গ্ৰহণ কৰিছে, কিন্তু কথন ভংগী যথেষ্ঠ খৰতকীয়া। কিছুমান পুংখানুপুংখ ডিটেইলৰ ব্যৱহাৰলৈ চাই আৰু সেইবোৰৰ ঐতিহাসিক সত্যতা সাব্যস্ত কৰিব পৰা তথ্যাৱলীলৈ চাই যেনেকৈ আশ্চৰ্য অনুভৱ কৰোঁ, তেনেকৈয়ে মুগ্ধ হৈ ৰওঁ সেইবোৰৰ সাৱলীল উপন্যাসোপম অভিব্যক্তিলৈ চাই। বোধকৰোঁ এই তথ্য আৰু মানৱীয় আবেদনৰ সুষম সামঞ্জস্য তিলোত্তমা মিশ্ৰৰ অন্যতম কৃত্বিত্ব।"

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
ব্ৰহ্মপুত্ৰ (গ্ৰন্থ)

ব্ৰহ্মপুত্ৰ (২੦১৮, ইংৰাজী: Brahmaputra) হ’ল ব্ৰহ্মপুত্ৰ নদীৰ বিষয়ে অসমীয়া ভাষাত যোগেন্দ্ৰনাথ শৰ্মাই ৰচনা কৰা এখন গ্ৰন্থ৷ গ্ৰন্থখন ২੦১৮ চনত ডিব্ৰুগড় বিশ্ববিদ্যালয়ৰ প্ৰকাশন শাখাই ‘জ্ঞান-বিচিত্ৰা গ্ৰন্থমালা’ৰ অধীনত প্ৰকাশ কৰে৷

বিষয়বস্তু

ব্ৰহ্মপুত্ৰ পৃথিৱীৰ এখন অন্যতম বৃহৎ নদী৷ তিব্বত, চীন আৰু ভাৰত এই তিনিখন দেশ ব্যাপী থকা ই এখন আন্তৰ্জাতিক নদী৷ ই অসমৰ জনজীৱনৰ বাবে আয়ুসৰেখা স্বৰূপ৷ ব্ৰহ্মপুত্ৰ গ্ৰন্থখনত লেখকে ব্ৰহ্মপুত্ৰৰ বৈশিষ্ট্য, গতিপথ, নদীপ্ৰণালী, ইয়াৰ উপনৈসমূহ, ভূতত্ত্ব, ভূ-আকৃতি, ব্ৰহ্মপুত্ৰ অৱবাহিকাৰ জলবায়ু, বান আৰু গৰাখহনীয়া, নদীপথ আৰু পৰিবহণ আদি বিভিন্ন দিশ সামৰি লৈছে৷ গ্ৰন্থখনত মুঠ বাৰটা অধ্যায় আছে৷

লেখকৰ পৰিচয়

লেখক যোগেন্দ্ৰনাথ শৰ্মা এগৰাকী ভূতত্ত্ববিদ আৰু লোকবোধ্য বিজ্ঞানলেখক৷ অসমত নদীৰ বিজ্ঞানসন্মত অধ্যয়নৰ ক্ষেত্ৰখনত তেওঁ এটি সুপৰিচিত নাম৷

তথ্যসূত্ৰ

শ্ৰেণী:অসমীয়া গ্ৰন্থ
মণি ৰত্নম

মণি ৰত্নম (; জন্ম: জুন ২, ১৯৫৬) এগৰাকী ভাৰতীয় চলচ্চিত্ৰ পৰিচালক, প্ৰযোজক আৰু চিত্ৰনাট্যকাৰ। তেখেত মূলতঃ তামিল ভাষাৰ চলচ্চিত্ৰৰ লগতে কেইখনমান হিন্দী, তেলেগু, মালয়ালম আৰু কানাড়া ছবিৰ কাম কৰিছে।

তেওঁ সাতটা ৰাষ্ট্ৰীয় চলচ্চিত্ৰ বঁটা, চাৰিটা ফিল্মফেয়াৰ বঁটা, ছটা ফিল্মফেয়াৰ এৱাৰ্ড চাউথ, আৰু সমগ্ৰ বিশ্বৰ বিভিন্ন চলচ্চিত্ৰ মহোৎসৱত অসংখ্য বঁটা লাভ কৰিছে। ২০০২ চনত ভাৰত চৰকাৰে তেওঁক চলচ্চিত্ৰ ক্ষেত্ৰলৈ আগবঢ়োৱা অৱদানৰ স্বীকৃতি হিচাপে পদ্মশ্ৰী বঁটাৰে সম্বৰ্ধনা জনায়।

চলচ্চিত্ৰৰ লগত জডি়ত পৰিয়ালত জন্ম গ্ৰহণ কৰাৰ পিছতো মণিৰত্নমে সৰুতে ছবিৰ প্ৰতি কোনো আগ্ৰহ গঢ়ি তুলিব পৰা নাছিল। মেনেজমেণ্টৰ স্নাতকোত্তৰ শিক্ষা সম্পূৰ্ণ কৰাৰ পিছত তেওঁ পৰামৰ্শদাতা হিচাপে নিজৰ কেৰিয়াৰ আৰম্ভ কৰে। তেখেতৰ পিতৃ এছ গোপালৰত্নম এজন চলচ্চিত্ৰ বিতৰক আছিল আৰু তেওঁ ভেনাছ পিকচাৰ্ছৰ বাবে‍ কাম কৰিছিল জি ভেংকটেশ্বৰৰ দৰে তেওঁৰ কনিষ্ঠ ভাতৃ জি শ্ৰীনিবাসনেও (মৃত্যু ২০০৭ তেওঁৰ কিছু ছবিৰ সহ-প্ৰযোজনা কৰিছিল।

মণি ৰত্নম মাদ্ৰাজ (বৰ্তমান চেন্নাই)ত ডাঙৰ-দীঘল হৈছিল, ভাই-ভনী আৰু ভতিজাকহঁতৰ সৈতে। চলচ্চিত্ৰৰ লগত জডি়ত পৰিয়ালত ডাঙৰ-দীঘল হোৱাৰ পিছতো বয়োজ্যেষ্ঠসকলে নিষিদ্ধ বুলি গণ্য কৰাৰ বাবে শিশুসকলক ছবি চাবলৈ দিয়া নহৈছিল।

স্কুলীয়া শিক্ষা সমাপ্ত কৰাৰ লগে লগে তেওঁ মাদ্ৰাজ বিশ্ববিদ্যালয়ৰ অন্তৰ্গত ৰামকৃষ্ণ মিছন বিবেকানন্দ মহাবিদ্যালয়ৰ পৰা বাণিজ্য শাখাত স্নাতক ডিগ্ৰী লাভ কৰে। পিছলৈ তেওঁ মুম্বাইৰ জামনালাল বাজাজ ইনষ্টিটিউট অৱ মেনেজমেণ্ট ষ্টাডিজৰ পৰা বিত্তীয় বিষয়ত স্নাতকোত্তৰ ডিগ্ৰী লাভ কৰে। ১৯৭৭ চনত স্নাতকোত্তৰ শিক্ষা সমাপ্ত কৰাৰ পিছত তেওঁ মাদ্ৰাজৰ এটা প্ৰতিষ্ঠানত মেনেজমেণ্ট কনচালটেণ্ট হিচাপে নিযুক্তি লাভ কৰে, আৰু তাত কিছুদিন কাম কৰে। দম্পতীহালৰ এটি‍ পুত্ৰ আছে। পৰিয়ালটো চেন্নাইৰ আলৱাৰপেটত বাস কৰে, য’ৰ পৰা তেওঁ নিজৰ প্ৰডাকচন কোম্পানী মাদ্ৰাজ টকিছ চলায়।

১৯৯৫ চনত মণিৰত্নমক তেওঁৰ ছবি বম্বে য'ত এজন হিন্দু পুৰুষৰ সৈতে‍ এগৰাকী মুছলমান মহিলাৰ ৰোমাঞ্চ চিত্ৰিত কৰাক বিৰোধিতা কৰি ইছলামিক উগ্ৰপন্থী বুলি আৰক্ষীয়ে সন্দেহ কৰা আক্ৰমণকাৰীয়ে ঘৰতে বনোৱা বোমা নিক্ষেপ কৰি আক্ৰমণ কৰাৰ পিছত তেওঁ আহত হয় আৰু চিকিৎসালয়ত ভৰ্তি হয়।

বঁটা আৰু সন্মান

বিশ্বৰ বিভিন্ন চলচ্চিত্ৰ মহোৎসৱ যেনে টৰন্টো আন্তঃৰাষ্ট্ৰীয় চলচ্চিত্ৰ মহোৎসৱ, বুছান আন্তৰ্জাতিক চলচ্চিত্ৰ মহোৎসৱ, টকিঅ’ ফিল্মেক্স আৰু বাৰ্মিংহাম আন্তঃৰাষ্ট্ৰীয় চলচ্চিত্ৰ মহোৎসৱত তেওঁৰ ছবিসমূহ পুৰ্বদৃষ্টিৰে সুপৰিচিত হৈ উঠে৷ তেওঁৰ ছবিসমূহ ভেনিচ চলচ্চিত্ৰ মহোৎসৱ, ৰটাৰডেম চলচ্চিত্ৰ মহোৎসৱ, মণ্ট্ৰিয়েল বিশ্ব চলচ্চিত্ৰ মহোৎসৱ আৰু পাম স্প্ৰিংছ আন্তঃৰাষ্ট্ৰীয় চলচ্চিত্ৰ মহোৎসৱ আদি বহু চলচ্চিত্ৰ মহোৎসৱত নিয়মিতভাৱে প্ৰদৰ্শিত হৈ আহিছে৷ ২০১০ চনত ৬৭ সংখ্যক ভেনিচ আন্তঃৰাষ্ট্ৰীয় চলচ্চিত্ৰ মহোৎসৱত মণিক জেগাৰ-লেক’ল্টৰ গ্ল’ৰী টু দ্য ফিল্মমেকাৰেৰে সন্মানিত কৰা হয়। ২০১৫ চনৰ জুলাই মাহত আন্তঃৰাষ্ট্ৰীয় চিনেমালৈ আগবঢ়োৱা সন্মানীয় অৱদানৰ বাবে বাগৰি ফাউণ্ডেশ্যন লণ্ডন ইণ্ডিয়ান ফিল্ম ফেষ্টিভেলত ছান মাৰ্ক লাইফটাইম এচিভমেণ্ট বঁটাৰে সন্মানিত হয়। প্ৰায় একে সময়তে নিউয়ৰ্ক চহৰৰ মিউজিয়াম অৱ দ্য মুভিং ইমেজত মণিক বিশেষ শ্ৰদ্ধাঞ্জলি জনোৱা হয়। তেওঁৰ ছবি ৰোজা, বম্বে, আৰু দিল ছে সংগ্ৰহালয়ত পুৰ্বদৃষ্টি হিচাপে প্ৰদৰ্শিত হৈছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:তামিল ভাষাৰ চলচ্চিত্ৰ পৰিচালক
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:মালায়ালম ভাষাৰ চলচ্চিত্ৰ পৰিচালক
শ্ৰেণী:কলিউড (তামিল চলচ্চিত্ৰ জগত)
শ্ৰেণী:ফিল্মফেয়াৰ বঁটা বিজয়ী
শ্ৰেণী:পদ্মশ্ৰী বঁটা বিজয়ী‎
শ্ৰেণী:নাস্তিকতাবাদী
শ্ৰুতি হাছান

শ্ৰুতি ৰাজলক্ষ্মী হাছান (, ) (জন্ম ২৮ জানুৱাৰী, ১৯৮৬) দক্ষিণ ভাৰতীয় চলচ্চিত্ৰ আৰু বলিউডত কাম কৰা এগৰাকী ভাৰতীয় অভিনেত্ৰী, গায়িকা আৰু সংগীতজ্ঞ। তেওঁৰ পিতৃ-মাতৃ কমল হাছান আৰু সাৰিকা।

শিশুশিল্পী হিচাপে তেওঁ চিনেমাত গান গাইছিল আৰু দেউতাকৰ চিনেমা হে' ৰামত (২০০০) অতিথিশিল্পী হিচাপে অভিনয় কৰিছিল। প্ৰাপ্তবয়স্ক হিচাপে তেওঁ প্ৰথম অভিনয় কৰে ২০০৯ চনৰ বলিউডৰ চলচ্চিত্ৰ লাকত। পিছলৈ তেওঁ তেলেগু চলচ্চিত্ৰ আনাগানাগা অ' ধীৰুদু (ডিজনী ৱৰ্ল্ড চিনেমা প্ৰযোজিত), অ' মাই ফ্ৰে'ণ্ড আৰু ছেভেন্‌থ চেন্সআদি চলচ্চিত্ৰত অভিনয় কৰি সমালোচকৰ উচ্চ প্ৰশংসা লাভ কৰে। ২০১২ চনত তেওঁ বলিউডৰ ছুপাৰহিট বোলছবি দাবাঙৰ তেলেগু ৰিমেক গব্বৰ সিঙত অভিনয় কৰে আৰু এইখন তেওঁৰ অভিনেত্ৰী হিচাপে প্ৰথম ব্যৱসায়িকভাৱে বৃহৎ সাফল্য লাভ কৰা বোলছবি। বালুপু, য়েভাদু, ৰে'চ গুৰ্ৰম ইত্যাদি সফল চলচ্চিত্ৰত অভিনয় কৰি তেওঁ নিজকে তেলেগু চলচ্চিত্ৰ জগতৰ সমসাময়িক আগশাৰীৰ অভিনেত্ৰীসকলৰ এগৰাকী হিচাপে প্ৰতিষ্ঠিত কৰে। ইয়াৰ উপৰিও কেইবাখনো বোলছবিত কৰা উচ্চ প্ৰশংসিত অভিনয়ৰ বাবে তেওঁক হিন্দী চলচ্চিত্ৰজগতৰো প্ৰতিশ্ৰুতিসম্পন্ন অভিনেত্ৰী হিচাপে গণ্য কৰা হয়। চেন্নাই টাইম্‌ছৰ শেহতীয়া এক সমীক্ষাত তেওঁ "আকাংক্ষিত মহিলা"ৰ (Most Desirable Women) তালিকাত শীৰ্ষস্থান লাভ কৰে।

তেওঁ নিজৰ সংগীতৰ কেৰিয়াৰতো ভাৰতৰ ভিন ভিন ভাষাত গান গাইছে। তেওঁ প্ৰথম সংগীত পৰিচালনা কৰে দেউতাকে প্ৰযোজনা কৰা বোলছবি উন্নাইপল অৰুৱানত। এতিয়ালৈ তেওঁ কেইবাখনো চলচ্চিত্ৰত আৰু নিজস্ব এলবামত গান গোৱাৰ উপৰিও বেণ্ডৰ সৈতে বহু মঞ্চত সংগীত পৰিৱেশন কৰিছে।

তথ্যসূত্ৰ

শ্ৰেণী:সংক্ষিপ্ত জীৱনী
শ্ৰেণী:ভাৰতীয় অভিনেত্ৰী
শ্ৰেণী:দাক্ষিণাত্যৰ অভিনেত্ৰী
শ্ৰেণী:কলিউড (তামিল চলচ্চিত্ৰ জগত)
শ্ৰেণী:ভাৰতীয় কণ্ঠশিল্পী
ললিত চন্দ্ৰ ভৰালী মহাবিদ্যালয়

ললিত চন্দ্ৰ ভৰালী মহাবিদ্যালয় হৈছে ১৯৭১ চনত স্থাপিত অসমৰ গুৱাহাটীৰ মালিগাঁৱত অৱস্থিত এখন সাধাৰণ স্নাতকৰ সহ-শিক্ষাৰ শিক্ষানুষ্ঠান। এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

বিভাগ

বিজ্ঞান

পদাৰ্থ বিজ্ঞান
গণিত
ইলেক্ট্ৰনিকছ এণ্ড কমুনিকেশ্যন টেক্নোলজি (Electronics and communication technology)
পৰিসংখ্যা
কম্পিউটাৰ বিজ্ঞান

কলা আৰু বাণিজ্য

অসমীয়া
বঙালী
ইংৰাজী
হিন্দী
বুৰঞ্জী
শিক্ষা
অৰ্থনীতি
দৰ্শন
ৰাজনীতি
বাণিজ্য

তথ্য সংগ্ৰহ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
ধিং দলবদ্ধ ধৰ্ষণ কাণ্ড

ধিং দলবদ্ধ ধৰ্ষণৰ ঘটনাটোত ২০২৪ চনৰ ২২ আগষ্টত অসমৰ নগাঁও জিলাত অৱস্থিত ধিঙত এগৰাকী ১৪ বছৰীয়া কিশোৰীক দলবদ্ধ ধৰ্ষণ কৰা হৈছিল। দশম শ্ৰেণীৰ ছাত্ৰীগৰাকীয়ে সন্ধিয়া প্ৰায় ৭ বজাত টিউচনৰ পৰা ঘৰলৈ উভতি আহি থাকোঁতে ধিং চহৰৰ ওচৰত তিনিজনে তাইক আক্ৰমণ কৰিছিল। ছোৱালীজনীক প্ৰায় এঘণ্টা পিছত এখন পুখুৰীৰ ওচৰত অৰ্ধ-সচেতন অৱস্থাত পৰি থকা অৱস্থাত পোৱা গৈছিল আৰু লগে লগে চিকিৎসাৰ বাবে নগাঁও অসামৰিক চিকিৎসালয়লৈ লৈ যোৱা হৈছিল।

প্ৰতিবাদ

ঘটনাটোৱে ৰাজ্যত ব্যাপক ক্ষোভৰ সৃষ্টি কৰিছিল। কেৱল ধিঙতে নহয়, অসমৰ বিভিন্ন প্ৰান্ততো প্ৰতিবাদৰ সূত্ৰপাত হয়, স্থানীয় লোক তথা সংগঠনসমূহ যেনে: সদৌ অসম ছাত্ৰ সন্থা (আছু) আৰু অসম জাতিয়তাবাদী যুৱ ছাত্ৰ পৰিষদ (এজেৱাইচিপি) ইত্যাদিয়ে প্ৰদৰ্শনৰ নেতৃত্ব দিছিল। ঘটনাটোৰ প্ৰতিক্ৰিয়াস্বৰূপে, ধিঙৰ বজাৰসমূহ বন্ধ কৰি দিয়া হৈছিল, আৰু প্ৰতিবাদকাৰীসকলে কেইবাঘণ্টাৰ বাবে ৰাষ্ট্ৰীয় ঘাইপথ ৩৭ অৱৰোধ কৰিছিল, যাৰ ফলত যান-বাহন চলাচলত গুৰুত্বপূৰ্ণ ব্যাঘাত ঘটে। ইফালে, ছ'চিয়েল মিডিয়াত অভিযুক্তজনৰ বিৰুদ্ধে ক্ষোভৰ বহিৰ্প্ৰকাশ হৈছিল। তেওঁলোকৰ বিৰুদ্ধে কটকটীয়া ব্যৱস্থা গ্ৰহণৰ আহ্বান জনোৱা হৈছিল।

কোকৰাঝাৰ জিলাৰ গোসাইগাঁৱত এক প্ৰতিবাদী সমদলৰো আয়োজন কৰা হয়, লগতে শিৱসাগৰতো প্ৰদৰ্শন কৰা হয়।

অনুসন্ধান আৰু গ্ৰেপ্তাৰ

নগাঁও জিলা আৰক্ষীয়ে জনোৱা অনুসৰি, ২০২৪ চনৰ ২৪ আগষ্টত ধিং দলবদ্ধ ধৰ্ষণৰ গোচৰত তাফাজুল ইছলাম নামৰ মুখ্য অভিযুক্তক গ্ৰেপ্তাৰ কৰা হৈছিল। অৱশ্যে, তদন্তৰ বাবে অপৰাধস্থলীলৈ লৈ যোৱাৰ সময়ত, তেওঁ আৰক্ষীৰ জিম্মাৰ পৰা পলাই যাবলৈ চেষ্টা কৰিছিল, আৰু ওচৰৰ পুখুৰীত জঁপিয়াই পৰিছিল আৰু ডুবি গৈ মৃত্যুবৰণ কৰিছিল।

তথ্য সংগ্ৰহ

শ্ৰেণী:ধৰ্ষণ
শ্ৰেণী:অপৰাধ
শ্ৰেণী:যৌন নিৰ্যাতন
শ্ৰেণী:নাৰীৰ বিৰুদ্ধে হিংসা
ফৰ্বছ আলোচনী অনুসৰি বিলিয়নাৰসকলৰ তালিকা

ফৰ্বছৰ বিলিয়নাৰসকলৰ তালিকাখন বাৰ্ষিক ধন সম্পত্তিৰ ওপৰত ভিত্তি কৰি ফৰ্বছ আলোচনীখনে প্ৰকাশ কৰে। সৰ্বশেষ তলিকাখন প্ৰকাশিত হৈছিল বিগত ২০১১ চনৰ ১০ মাৰ্চত।

__TOC__

প্ৰতীক
বিৱৰণ

২০১০ চনৰ প্ৰাপ্ত তালিকাৰ পৰা অৱস্থান বা সম্পদৰ পৰিবৰ্তন হোৱা নাই।

২০১০ চনৰ তুলনাত অৱস্থান বা সম্পদ বাঢিছে।

২০১০ চনৰ তুলনাত সম্পদ বা অৱস্থান হ্ৰাস পাইছে।

২০১২ বৰ্ষৰ শ্ৰেষ্ঠতম ১০ জন

ক্ৰমিক নং
নাম
মুঠ আয় (USD)
বয়স
নাগৰিকত্ব
সম্পদৰ উৎস
কাৰ্লছ শ্লীম$৬৯.০ বিলিয়ন ৭২Telmex, América Móvil, Grupo Carso
বিল গেটছ$৬১.০ বিলিয়ন ৫৬Microsoft
ৱাৰেন বাফলেট$৪৪.০ বিলিয়ন ৮১Berkshire Hathaway
বাৰ্নাৰ্ড আৰ্নাউল্ট$৪১.০ বিলিয়ন ৬৩LVMH Moët Hennessy • Louis Vuitton
অৰ্টেগা আমাণিক’$৩৭.৫ বিলিয়ন ৭৫Inditex Group
$৩৬.০ বিলিয়ন ৬৭Oracle Corporation
$৩০.০ বিলিয়ন ৫৫EBX Group
ষ্টিফেন পাৰচ্চন$২৬.০ বিলিয়ন ৬৪H&M
$২৫.৫ বিলিয়ন ৮৩Cheung Kong Holdings
$২৫.৪ বিলিয়ন ৯২Aldi

২০১১ বৰ্ষৰ শ্ৰেষ্ঠতম ১০ জন

তলৰ তালিকাখন ১০ মাৰ্চ, ২০১১ তাৰিখ পৰ্যন্ত সম্পদ আৰু অৱস্থানৰ ভিত্তিত নিৰুপন কৰা হৈছে। এই বছৰ এই তালিকাত মুঠ ১,২১০ জনৰ নাম লিপিবদ্ধ কৰা হৈছে।
ক্ৰমিক নং
নাম
সম্পদৰ পৰিমাণ
বয়স
জন্ম
নাগৰিকত্ব
বাসস্থান
সম্পদৰ উৎস
কাৰ্লছ শ্লীম $৭৪.০ বিলিয়ন ৭২ টেলমেক্স, আমেৰিকা মবিল, গ্ৰুপো কাৰ্চো
বিল গেটচ$৫৬.০ বিলিয়ন  ৫৬মাইক্ৰ’ছফ্ট
ৱাৰেন বাফেট$৫০.০ বিলিয়ন ৮১বাৰ্কচায়াৰ হাথাৱে
বাৰ্নাৰ্ড আৰ্নল্ট $৪১.০ বিলিয়ন ৬২এলভিএমএইচ
লৰেন্স এলিচন $৩৯.৫ বিলিয়ন ৬৬অৰেকল কৰ্প’ৰেশ্যন
লক্ষ্মী মিত্তাল$৩১.১ বিলিয়ন ৬০আৰচেলোৰ মিত্তাল
আমাকিঅ’ ৱেৰ্তেগা$৩১.০ বিলিয়ন ৭৪ইণ্ডিটেক্স গ্ৰুপ
এইকে বাতিষ্টা $৩০.০ বিলিয়ন ৫৩ইবিএক্স গ্ৰুপ
মুকেশ আম্বানি$২৯.০ বিলিয়ন ৫৩ৰিলায়েন্স ইণ্ডাষ্ট্ৰিজ
ক্ৰিষ্টি ওয়াল্টন$২২.৫ বিলিয়ন ৫৫ৱালমাৰ্ট

২০১১ বৰ্ষৰ শ্ৰেষ্ঠতম বিলয়নাৰসকল

১২ ফেব্ৰুৱাৰী, ২০১০ তাৰিখে প্ৰকাশিত তালিকাত কাৰ্লছ শ্লীম আৰু তেখেতৰ পৰিয়ালে ৬০.৬ বিলিয়ন আমেৰিকান ডলাৰৰ সৈতে শীৰ্ষস্থান দখল কৰে। এই বছৰ এই তালিকাত মুঠ ১,০১১ জনৰ নাম লিপিবদ্ধ কৰা হৈছিল। বৰ্তমান শীৰ্ষ ১০ বিলিয়নাৰৰ মাজত আমেৰিকা যুক্তৰাষ্ট্ৰৰ আধিপত্য থাকিলেও, শীঘ্ৰেই ভাৰতে এই অৱস্থানকো অতিক্ৰম কৰি যাব পাৰে বুলি ফৰ্বছ আলোচনীয়ে মত পোষণ কৰে।

তথ্য সংগ্ৰহ

বাহ্যিক সংযোগ

Forbes: Billionaires in the News

শ্ৰেণী:অৰ্থনীতি
শ্ৰেণী:তালিকাসমূহ
১২ ফেব্ৰুৱাৰী

১২ ফেব্ৰুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৪৩তম দিন। বছৰটো শেষ হ’বলৈ এই দিনৰ পৰা মুঠ ৩২২টা দিন (অধিবৰ্ষত ৩২৩ দিন) বাকী থাকে। এই দিনটোত ঘটা কেইটামান উল্লেখযোগ্য ঘটনা -

উল্লেখযোগ্য ঘটনা

১৮৫৫ - মিচিগান ষ্টেট ইউনিভাৰ্ছিটি প্ৰতিষ্ঠিত হয়। বৰ্তমান সময়ত বিশ্বৰ শ্ৰেষ্ঠ বিশ্ববিদ্যালয়ৰ অন্যতম এখন।
১৫০২ - ভাস্কো দা গামাই পৰ্তুগালৰ লিচবনৰ পৰা ভাৰতলৈ দ্বিতীয় নৌ যাত্ৰা আৰম্ভ কৰে।
১৯৬১ - শুক্ৰ গ্ৰহলৈ লক্ষ্য কৰি ছোভিয়েট ইউনিয়নে ভেনেৰা-১ উৎক্ষেপণ কৰে।
১৮৭৭ - প্ৰথম টেলিফোনত সংবাদ প্ৰদান প্ৰক্ৰিয়া আৰম্ভ কৰা হৈছিল।
১৯৯৩ - ভাৰতীয় ক্ৰিকেটাৰ কপিল দেৱে টেষ্ট ক্ৰিকেটত ৪০০টা উইকেট আৰু ৫০০০ ৰাণ সংগ্ৰহ কৰিছিল।

জন্ম

১৮০৯ - চাৰ্লছ ডাৰউইন, জীৱবিজ্ঞানী, বিৱৰ্তনবাদৰ জনক।
১৮০৯ - আব্ৰাহাম লিংকন, আমেৰিকাৰ প্ৰাক্তন ৰাষ্ট্ৰপতি।
১৮২৪ - দয়ানন্দ সৰস্বতী, আৰ্য সমাজ প্ৰতিষ্ঠাতা।
১৯০৪ - গুৰুপ্ৰসাদ দাস, অসমীয়া বিজ্ঞানী।
১৯২০ - প্ৰাণ, দাদাচাহেব ফাল্কে বঁটা বিজয়ী ভাৰতীয় অভিনেতা।
১৯৪১ - ডেনিছ চুলিভান, আমেৰিকান গণিতজ্ঞ।
১৯৫০ - বদৰুদ্দিন আজমল, ভাৰতীয় ৰাজনৈতিক নেতা।

মৃত্যু

১৮০৪ - ইমানুয়েল কাণ্ট, জাৰ্মান দাৰ্শনিক।

দিৱস

একতা দিৱস (ম্যানমাৰ)।
যুৱ দিৱস (ভেনেজুৱেলা)।
ডাৰউইন দিৱস (আন্তৰ্জাতিক)
আন্তঃৰাষ্ট্ৰীয় মহিলাৰ স্বাস্থ্য দিৱস (International Day of Women's Health)
ৰঙা হাত দিৱস (ৰাষ্ট্ৰসংঘ)।

তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
মক্‌ড্ৰিল (গল্প সংকলন)

মক্‌ড্ৰিল গল্পকাৰ, কলা সমালোচক তথা গৱেষক মৌচুমী কন্দলীৰ এখন অসমীয়া গল্প সংকলন। ২০১০ চনত এই সংকলনখনি প্ৰথমবাৰলৈ প্ৰকাশ পায়। বনলতা প্ৰকাশনে প্ৰকাশ কৰি উলিওৱা এই সংকলনখনিত লেখিকাৰ মুঠ ১০টা গল্প সন্নিৱিষ্ট হৈছে। এই গল্পসমূহ ২০০৭ চনৰ পৰা ২০১০ চনৰ ভিতৰত বিভিন্ন কাকত-আলোচনীত প্ৰকাশ পাইছে। অৰুণাচল প্ৰদেশৰ চিত্ৰশিল্পী পুন্য' চ'বিনে ইয়াৰ বেটুপাতৰ ছবি অংকন কৰিছে।

লেখিকাৰ চমু পৰিচয়

মৌচুমী কন্দলী এগৰাকী অসমীয়া সাহিত্যিক হোৱাৰ লগতে শিল্প কলাৰো গৱেষক আৰু লেখক। তেওঁ তেজপুৰ বিশ্ববিদ্যালয়ৰ কালচাৰেল ষ্টাডিজ বিভাগৰ সহকাৰী অধ্যাপক। তেওঁ জাৰ্মানীৰ ফ্ৰেংকফ'ৰ্ট, বাৰ্লিন, মিউনিখ, লাইপজিগ, হালে, আউচবাৰ্গ আদি ঠাইত গল্প পাঠ কৰাৰ লগতে অসম আৰু ভাৰতৰ কলা-সংস্কৃতি, সাহিত্য আদি বিষয়ত আলোকপাত কৰিছে। কন্দলীৰ কলা সম্পৰ্কীয় বহুসংখ্যক প্ৰবন্ধ বিভিন্ন ৰাষ্ট্ৰীয় আৰু অসমীয়া ভাষাৰ স্থানীয় কাকত-আলোচনীত প্ৰকাশিত হৈছে। তেওঁ কৰা চালভাড'ৰ দালিৰ গ্ৰন্থ Diary of A Genius-ৰ অনুবাদ এক ধীমানৰ আত্মজীৱনী নামেৰে প্ৰকাশ পায়। ২০০৮ চনত সাহিত্য অকাডেমীয়ে প্ৰকাশ কৰা মিচিং লোক কবিতাৰো তেওঁ ইংৰাজী অনুবাদ (Listen My Flower-bud : Mishing Oral Poetry of Assam) কৰিছে। তেওঁৰ গল্প ইংৰাজীৰ লগতে জাৰ্মান, হিন্দী, বাংলা, নেপালী, উড়িয়া, কাচী আদি ভাষালৈ অনূদিত হৈছে। ২০২২ চনত The Black Magic Women নামেৰে তেওঁৰ গল্পৰ ইংৰাজী অনুবাদ পেংগুইনৰ বেনাৰত প্ৰকাশিত হয়।

বিষয়বস্ত

সংকলনখনিত সন্নিৱিষ্ট দহোটা গল্পই ভিন্নস্বাদৰ। অন্ধিকা পৰ্ব নামৰ প্ৰথম গল্পটোত লেখিকাই প্ৰাচীন ভাৰতীয় সভ্যতাৰ পটভূমিত প্ৰথম পুৰুষত দাস জনগোষ্ঠীৰ এগৰাকী যুৱতীৰ মুখেৰে সেই সময়ৰ পুৰুষতান্ত্ৰিক সমাজ আৰু বৰ্ণবাদৰ বিষয়ে বৰ্ণনা কৰিছে। মহাভাৰতত দ্ৰৌপদীৰ বস্ত্ৰহৰণকে ধৰি বিভিন্ন ঐতিহাসিক আৰু কাল্পনিক ঘটনাক্ৰমৰ সৈতে সাম্প্ৰতিক সমাজৰ কিছু ঘটনাৱলীৰ চৰিত্ৰগত সাদৃশ্য ইয়াত দাঙি ধৰা হৈছে। 'অন্ধিকা পৰ্ব'ৰ বিষয়ে লেখিকাৰ নিজৰ ভাষাত:

মক্‌ড্ৰিল নামৰ গল্পটোত মাজুলীলৈ গৱেষণামূলক ভ্ৰমণৰ বাবে অহা এহাল যুৱক-যুৱতী আৰু তেওঁলোকক আতিথ্য আগবঢ়োৱা এগৰাকী মহিলাৰ বাৰ্তালাপ আৰু দুয়োপক্ষৰ মনত খুদুৱাই থকা ভাবসমূহৰ বিষয়ে লেখিকাই বৰ্ণনা কৰিছে। প্ৰথম দৃষ্টিতে যুৱক-যুৱতীহাল আৰু মহিলাগৰাকীয়ে এটা পক্ষই আনটোক লক্ষ্য কৰি পৰস্পৰৰ বিষয়ে আৰু দুয়ো ঠাইৰ সভ্যতা-সংস্কৃতি সম্পৰ্কে একোটা ধাৰণা মনতে গঢ়ি লৈছে। কিন্তু মাজুলীৰ বিষয়ে সম্যক ধাৰণা কৰি অসমলৈ অহা যুৱক-যুৱতীহালক মহিলাগৰাকীয়ে বৰ্তমানৰ অসমৰ দূৰৱস্থা বা দুৰ্নীতিসমূহৰ বিষয়ে জনোৱা নাই। একেদৰে কামাখ্যাৰ যোনিপীঠৰ পূজাৰ কথা শুনি অহা যুৱক-যুৱতীহালে তেওঁলোকৰ দেশত শিল্পী এজনে সজা যোনিসদৃশ কফিৰ গুটিৰ ইনষ্টলেচন কোনোবা ৰক্ষণশীল ধাৰণাৰ দুষ্কৃতিকাৰীয়ে তচ-নচ কৰি যোৱাৰ কথা মহিলাগৰাকীক কোৱা নাই। তেওঁলোকে পূৰ্বনিৰ্ধাৰিত চিত্ৰনাট্য অনুসৰণ কৰি সেনাবাহিনীয়ে কৰা এক 'মক্‌ড্ৰিল'ৰ দৰেই অভিনয় কৰাৰ দৰেই বোধ হৈছে।

বেটুপাতৰ ছবিৰ সৈতে সংকলনটোৰ গল্পসমূহৰ চৰিত্ৰৰ সাদৃশ্য সন্দৰ্ভত লেখিকাই কৈছে:

গল্পসমূহ

অন্ধিকা পৰ্ব
দ্য শ্বু মাস্ত গ' অন
পাঁচ হাজাৰ বছৰীয়া নৰ-নাৰী
সত্যবানৰ বাবে এটা চেকেণ্ড চাঞ্চ
মক্‌ড্ৰিল
হাঙৰ হাঙৰ — মস্ত এটা হাঙৰ...
মেক্সৱেলৰ দৈত্য
দাঁতিপাৰৰ টোৰটোৰণি
অগস্তি-যাত্ৰা
ৰা-বাঁহৰ চিকমিকনি — এটা গানৰ কাহিনী

তথ্য সংগ্ৰহ

শ্ৰেণী:অসমীয়া গ্ৰন্থ
দীপ্তি ফুকন পাটগিৰি

দীপ্তি ফুকন পাটগিৰি অসমৰ গুৱাহাটী বিশ্ববিদ্যালয়ৰ অসমীয়া বিভাগৰ এগৰাকী অধ্যাপিকা। ভাষাবিদ হিচাপে সু-প্ৰতিস্থিত তেখেত সাহিত্যিক, সম্পাদক আৰু অনুবাদক।

উদ্ধৃতি

ভাষাতত্ত্ব

আবেগৰ তাড়নাত কান্দোন,হাঁহিৰ প্ৰকাৰ বেলেগ বেলেগ হ'ব পাৰে। কিবা এক ভয়ৰ শিহৰণত মানুহে যিদৰে কান্দিব, মৰ্মস্পৰ্শী বেদনাৰ তাড়নাত হয়তো কান্দোনৰ সুৰ বেলেগ হ'ব পাৰে। আনন্দত উৎফুল্লিত হ'লে যিদৰে মানুহে হাঁহিব, সাধাৰণ অৱস্থাত একেধৰণে নাহাঁহিবও পাৰে। প্ৰকৃতাৰ্থত বিভিন্ন সময়ত মানুহ ভাৱনাৰ অনুৰূপে বিচিত্ৰ হৰ্ষ-বিষাদৰ প্ৰকাশকে ভাষাৰ সৃষ্টিত ইন্ধন যোগাব পাৰে।
ভাষা অধ্যয়নৰ মূলতে আছে ভাষাজ্ঞানৰ অদম্য স্পৃহা আৰু ভাষাৰ দিশত দেখা দিয়া বিভিন্ন সমস্যা দূৰীকৰণৰ প্ৰচেষ্টা।
সমাজেই হ'ল ভাষাৰ আধাৰ পাত্ৰস্বৰূপ।
গতিশীলতা ভাষাৰ ধৰ্ম ,স্থিতিশীলতা ইয়াৰ বৈশিষ্ট্য নহয় ; তদুপৰি ভাষা হ'ল চিৰন্তন আৰু অনন্ত।
মনৰ জগতখনক বাদ দি ভাষা অৰ্থহীন বস্তু।

উৎস

বাহ্যিক সংযোগ

শ্ৰেণী:অসমীয়া নাৰী
শ্ৰেণী:অসমীয়া ভাষাবিদ
শ্ৰেণী:জীৱিত ব্যক্তি
কবিতা ৰামানন

কবিতা ৰামানন হৈছে এগৰাকী সম্ভাৱিতা তত্ত্ববিদ। তেখেতে ব্ৰাউন বিশ্ববিদ্যালয়ৰ প্ৰায়োগিক গণিতৰ অধ্যাপক।

শিক্ষা আৰু কেৰিয়াৰ

Ramanan is the daughter of Indian algebraic geometer S. Ramanan.
She earned a bachelor's degree in chemical engineering at the Indian Institute of Technology Bombay in 1992. She completed her Ph.D. in applied mathematics at Brown University in 1996. Her dissertation, supervised by Paul Dupuis, was Construction and Large Deviation Analysis of Constrained Processes, with Applications to Communication Networks.

After postdoctoral studies at the Technion, she worked at Bell Labs from 1997 to 2002, and as a faculty member in mathematical sciences at Carnegie Mellon University from 2002 to 2009. She returned to Brown as a faculty member in 2010.

স্বীকৃতি

Ramanan won the Erlang Prize of the Applied Probability Society of INFORMS in 2006.
She was elected as a fellow of the Institute of Mathematical Statistics in 2013,
and elected to the 2018 class of fellows of the American Mathematical Society
and the Institute for Operations Research and the Management Sciences.
She gave the 2015 Medallion lecture for the Institute of Mathematical Statistics, on "Infinite-dimensional scaling limits of stochastic networks".

তথ্যসংগ্ৰহ

বাহ্যিক সংযোগ

Home page

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় পৰিসংখ্যাবিদ
শ্ৰেণী:ভাৰতীয় মহিলা গণিতজ্ঞ